title: Proposta għal deċiżjoni tal-Kunsill dwar l-eżistenza ta' defiċit eċċessiv fil-Filandja

text:
     MT

MT        MT
 ---pagebreak---      IL-KUMMISSJONI EWROPEA

                                     Brussel 15.6.2010
                                     SEG(2010) 746 finali

                         Proposta għal

                DEĊIŻJONI TAL-KUNSILL

       dwar l-eżistenza ta' defiċit eċċessiv fil-Filandja

MT                                                          MT
 ---pagebreak---                                   MEMORANDUM TA’ SPJEGAZZJONI

     1.       L-APPLIKAZZJONI TAL-PATT TA' STABBILTÀ U TKABBIR EKONOMIKU FIL-QAGĦDA
              TAL-KRIŻI ATTWALI

     Ħafna pajjiżi tal-UE bħalissa qed jiffaċċjaw defiċits tal-amministrazzjoni pubblika li jeċċedu
     l-valur ta’ referenza ta' 3 % tal-PDG stabbilit mit-Trattat. Id-deterjorament ta’ spiss qawwi
     fid-defiċit kif ukoll il-pożizzjonijiet tad-dejn għandhom jitqiesu fil-kuntest tal-kriżi finanzjarja
     u t-tnaqqis fir-ritmu ekonomiku globali bla preċedent fl-2008/09. Hemm bosta fatturi involuti.
     L-ewwel nett, it-tnaqqis fir-ritmu ekonomiku jġib miegħu tnaqqis fid-dħul mit-taxxi u żieda
     fin-nefqa tal-benefiċċji soċjali (eż. il-benefiċċji tal-qgħad). It-tieni, ladarba għarfet li l-politiki
     baġitarji għandhom sehem importanti x’jagħtu fil-qagħda ekonomika straordinarja attwali, il-
     Kummissjoni talbet biex ikun hemm stimulu fiskali fil-Pjan Ewropew għall-Irkupru
     Ekonomiku (EERP) tagħha ta’ Novembru 2008, li ġie approvat mill-Kunsill Ewropew
     f’Diċembru. Il-Pjan jispjega li l-istimulu għandu jkun f'waqtu, immirat u temporanju u
     differenzjat fl-Istati Membri kollha biex jirrifletti l-qagħdiet differenti f'termini ta' sostenibilità
     u kompetittività tal-finanzi pubbliċi u għandu jitneħħa ladarba jitjiebu l-kundizzjonijiet
     ekonomiċi. Fl-aħħar nett, diversi pajjiżi ħadu miżuri biex jistabbilizzaw is-settur finanzjarju li
     xi wħud minnhom kellhom impatt fuq il-pożizzjoni tad-dejn jew jikkostitwixxu riskju ta’
     żieda fid-defiċits u fid-dejn fil-ġejjieni, għalkemm xi wħud mill-ispejjeż ta’ sostenn tal-gvern
     jistgħu jiġu rkuprati fil-ġejjieni.

     Il-Patt ta’ Stabbiltà u Tkabbir jirrikjedi li l-Kummissjoni tagħti bidu għall-proċedura ta'
     żbilanċ eċċessiv (PŻE) kull meta d-defiċit ta’ Stat Membru jaqbeż il-valur ta’ referenza ta’
     3 % tal-PGD. L-emendi għall-Patt ta’ Stabbiltà u Tkabbir tal-2005 kellhom l-għan li jiżguraw
     li l-isfond ekonomiku u baġitarju, b’mod partikolari, jiġu kkunsidrati bis-sħiħ fl-istadji kollha
     tal-PŻE. B’dan il-mod, il-Patt ta’ Stabbiltà u Tkabbir jipprovdi l-qafas li jappoġġja l-politiki
     tal-gvern għal ritorn ta’ malajr lejn pożizzjonijiet baġitarji mingħajr problemi billi titqies is-
     sitwazzjoni ekonomika, u għalhekk tiġi żgurata s-sostenibbiltà tal-finanzi pubbliċi fit-tul.

     2.       PASSI LI TTIEĦDU FIL-PROĊEDURA TA' ŻBILANĊ EĊĊESSIV

     L-Artikolu 126 tat-Trattat dwar il-Funzjonament tal-Unjoni Ewropea (TFUE) jistipula
     proċedura ta’ żbilanċ eċċessiv (PŻE). Din il-proċedura hija speċifikata aktar fir-Regolament
     tal-Kunsill (KE) Nru 1467/97 “dwar li titħaffef u li tiċċara l-implimentazzjoni tal-proċedura
     ta’ żbilanċ eċċessiv”1, li hija parti mill-Patt ta’ Stabbiltà u Tkabbir.

     Skont l-Artikolu 126(2) tat-Trattat, il-Kummissjoni trid tissorvelja l-konformità mad-
     dixxiplina baġitarja fuq il-bażi ta' żewġ kriterji, jiġifieri: (a) jekk il-proporzjon tad-defiċit
     ippjanat jew attwali tal-gvern mal-prodott gross domestiku (PGD) jaqbiżx il-valur ta'
     referenza ta' 3 % (sakemm il-proporzjon ma jkunx naqas sostanzjalment u kontinwament, u
     jkun laħaq livell qrib il-valur ta' referenza; jew, inkella, l-eċċess fuq il-valur ta’ referenza jkun
     wieħed eċċezzjonali u temporanju biss u li l-proporzjon jibqa’ qrib il-valur ta’ referenza); u
     (b) jekk il-proporzjon tad-dejn tal-gvern fir-rigward tal-PDG jaqbiżx il-valur ta’ referenza ta’

     1
             ĠU L 209, 2.8.1997, p. 6 Ir-rapport iqis ukoll “L-ispeċifikazzjonijiet dwar l-implimentazzjoni tal-Patt
             ta' Stabbiltà u Tkabbir Ekonomiku u l-linji gwida dwar il-forma u l-kontenut ta' programmi ta' stabbiltà
             u konverġenza”, approvati mill-Kunsill ECOFIN tal-10 ta’ Novembru 2009, disponibbli fuq
             http://ec.europa.eu/economy_finance/sgp/legal_texts/index_en.htm.

MT                                                         2                                                            MT
 ---pagebreak---      60 % (sakemm il-proporzjon ma jkunx qed jonqos b’mod suffiċjenti u jersaq lejn il-valur ta’
     referenza b’pass sodisfaċenti).

     L-Artikolu 126(3) jistipula li, jekk Stat Membru ma jissodisfax ir-rekwiżiti ta’ kriterju wieħed
     jew tat-tnejn, il-Kummissjoni għandha tħejji rapport. Dan ir-rapport għandu wkoll “iqis jekk
     id-defiċit tal-gvern jaqbiżx l-infiq tal-gvern għall-investiment u jqis il-fatturi l-oħra kollha
     rilevanti, inkluża l-qagħda ekonomika u baġitarja tal-Istat Membru għal perjodu ta’ żmien
     medju”.

     Skont id-dejta nnotifikata mill-awtoritajiet Finlandiżi f'April 20102 u meta jitqiesu l-
     previżjonijiet tar-rebbiegħa 2010 tas-servizzi tal-Kummissjoni, il-Kummissjoni adottat
     rapport skont l-Artikolu 126(3) għall-Finlandja fit-12 ta' Mejju 20093.

     Sussegwentement, u skont l-Artikolu 126(4), il-Kumitat Ekonomiku u Finanzjarju fassal
     opinjoni dwar ir-rapport tal-Kummissjoni fis-[27 ta’ Mejju 2010].

     3.       L-EŻISTENZA TA' ŻBILANĊ EĊĊESSIV

     Skont in-notifika tal-PŻE, id-defiċit tal-amministrazzjoni pubblika fil-Filandja mistenni jilħaq
     l-4,1 % tal-PGD fl-2010, sabiex jaqbeż il-valur ta’ referenza ta’ 3 % tal-PGD. Ir-rapport tal-
     Kummissjoni skont l-Artikolu 126(3) jikkunsidra li d-defiċit ippjanat ma kienx qrib tal-valur
     ta' referenza ta' 3 % tal-PGD. It-tielet baġit supplimentari ppreżentat mill-Ministeru tal-
     Finanzi lill-Parlament fl-14 ta' Mejju 2010 juri li d-dħul fiskali fl-2010 jista' jkun ogħla milli
     ppjanat b'0,5 % tal-PGD, prinċipalment minħabba ġbir ta' taxxa korporattiva aqwa. Dan
     jindika riskji oħrajn fil-proġettazzjonijet attwali tal-finanzi pubbliċi, iżda peress li l-ebda
     aġġornament sħiħ ta' dawn il-proġettazzjonijiet ma sar, il-mira tal-baġit għall-2010 ma
     nbidlitx uffiċjalment u l-valutazzjoni attwali tibqa' valida. L-eċċess ippjanat fuq il-valur ta’
     referenza jista’ jiġi kkwalifikat bħala eċċezzjonali skont it-tifsira tat-Trattat u tal-Patt ta’
     Stabbiltà u Tkabbir. B'mod partikolari, dan jirriżulta minn tnaqqis ekonomiku qawwi fis-sens
     tat-Trattat u l-Patt ta' Stabbiltà u Tkabbir u l-miżuri ta' stimulu meħuda bħala rispons għat-
     tnaqqis ekonomiku b'konformità mal-programm tal-Irkupru Ekonomiku Ewropew. Skont it-
     tbassir tas-servizzi tal-Kummissjoni tar-rebbiegħa 2010, il-PGD reali nxtorob b'7,8 % fl-2009
     u hu mbassar li jirkupra fl-2010 għal 1,4 %. Barra minn hekk, l-eċċess ippjanat fuq il-valur ta’
     referenza ma jistax jitqies bħala temporanju. Skont it-tbassir tas-servizzi tal-Kummissjoni tar-
     rebbiegħa 2010, id-defiċit se jinżel taħt il-valur ta' referenza fl-2011, sostenut mill-irkupru
     ekonomiku proġettat li qed iseħħ. Il-kriterju tad-defiċit fit-Trattat mhuwiex sodisfatt.

     Skont in-notifika tal-PŻE, fl-2010 d-dejn gross tal-amministrazzjoni pubblika huwa 49,9 %
     tal-PGD u b'hekk għadu taħt il-valur ta' referenza ta' 60 %. Skont it-tbassir tas-servizzi tal-
     Kummissjoni tar-rebbiegħa tal-2010, il-proporzjon tad-dejn huwa mistenni li jkun 50,5 % tal-
     PGD fl-2010 u li jiżdied għal 54,9 % tal-PGD fl-2011. Il-kriterju tad-dejn fit-Trattat huwa
     sodisfatt.

     2
            Skont ir-Regolament tal-Kunsill (KE) Nru 479/2009, l-Istati Membri għandhom jirrappurtaw lill-
            Kummissjoni, darbtejn fis-sena, il-livelli ppjanati u attwali tad-dejn u tad-defiċit tal-gvern tagħhom. In-
            notifika l-iżjed reċenti li ntbagħtet lill-Finlandja tidher f’:
            http://epp.eurostat.ec.europa.eu/portal/page/portal/government_finance_statistics/excessive_deficit/edp_
            notification_tables.
     3
            Id-dokumenti kollha marbuta mal-PŻE għall-Finlandja jinsabu fil-websajt li ġejja:
            http://ec.europa.eu/economy_finance/sgp/deficit/countries/index_en.htm.

MT                                                          3                                                             MT
 ---pagebreak---      B'konformità mad-dispożizzjonijiet fit-Trattat u l-Patt ta' Stabbiltà u Tkabbir, fir-rapport
     tagħha l-Kummissjoni analizzat ukoll il-"fatturi rilevanti". Skont il-Patt ta' Stabbiltà u
     Tkabbir, dawn jistgħu jitqiesu biss fl-istadji li jwasslu għad-deċizjoni dwar l-eżistenza ta'
     defiċit eċċessiv jekk id-defiċit jissodisfa l-kundizzjoni doppja ta' qrubija u ta' temporanjetà.
     Fil-każ tal-Finlandja, il-kundizzjoni doppja ma ġietx sodisfatta. Fihom infushom, il-fatturi
     rilevanti fil-każ attwali jidhru relattivament favorevoli, ibbażati fuq il-passat tajjeb tal-politika
     fiskali fil-Finlandja.

     L-opinjoni tal-Kumitat Ekonomiku u Finanzjarju skont l-Artikolu 126(4) tat-Trattat hija
     konsistenti mal-evalwazzjoni fir-rapport tal-Kummissjoni skont l-Artikolu 126(3).

     Il-Kummissjoni, wara li qieset ir-rapport tagħha skont l-Artikolu 126(3) u l-opinjoni tal-
     Kumitat Ekonomiku u Finanzjarju skont l-Artikolu 126(4), hi tal-opinjoni li jeżisti defiċit
     eċċessiv fil-Finlandja. Din l-opinjoni, adottata mill-Kummissjoni fil-[15 ta’ Ġunju 2010], qed
     tiġi hawn indirizzata lill-Kunsill skont l-Artikolu 126(5). Il-Kummissjoni tirrakkomanda li l-
     Kunsill għandu jiddeċiedi skont dan, b’konformità mal-Artikolu 126(6). Barra minn hekk, il-
     Kummissjoni qiegħda tressaq quddiem il-Kunsill rakkomandazzjoni għal Rakkomandazzjoni
     tal-Kunsill li għandha tiġi indrizzata lill-Finlandja bl-għan li din ittemm is-sitwazzjoni ta'
     defiċit eċċessiv skont l-Artikolu 126(7).

     4.       RAKKOMANDAZZJONIJIET BIEX TINTEMM IL-QAGĦDA TA' DEFIĊIT EĊĊESSIV

     Skont l-Artikolu 3(4) tar-Regolament tal-Kunsill (KE) Nru 1467/97, ir-rakkomandazzjoni tal-
     Kunsill magħmula skont l-Artikolu 126(7) għandha tistabbilixxi limitu ta’ żmien ta’ mhux
     aktar minn sitt xhur għal azzjoni effettiva li għandha tittieħed mill-Istat Membru kkonċernat
     kif ukoll limitu ta’ żmien għall-korrezzjoni tal-iżbilanċ eċċessiv, li “għandu jkun ikkompletat
     fis-sena ta' wara l-identifikazzjoni tiegħu sakemm ma jkunx hemm ċirkostanzi speċjali”. L-
     Artikolu 2(6) tar-Regolament jimplika li l-“fatturi rilevanti” meqjusa fir-rapport tal-
     Kummissjoni skont l-Artikolu 126(3) tat-Trattat għandhom jitqiesu biex jiġi deċiż jekk
     jeżistux ċirkustanzi speċjali. L-Artikolu 3(4) tar-Regolament jispeċifika li l-Kunsill għandu
     jirrakkomanda li l-Istat Membru jwettaq “titjib annwali minimu ta’ mill-inqas 0,5 % tal-PGD
     bħala punt ta’ referenza, fil-bilanċ aġġustat ċiklikament ħieles minn miżuri ta’ darba u miżuri
     temporanji, sabiex jiżgura l-korrezzjoni tad-defiċit eċċessiv fi żmien l-iskadenza stabbilita fir-
     rakkomandazzjoni”.

     Fil-każ tal-Finlandja, il-fatturi rilevanti, kif iċċarati fl-Artikolu 2(3) tar-Regolament (KE)
     Nru 1467/97 u eżaminati fir-Rapport tal-Kummissjoni skont l-Artikolu 124(3) tqiesu
     favorevoli. Madankollu, ma jurux l-eżistenza ta' ċirkostanzi speċjali li jimmeritaw tluq mid-
     data tal-iskadenza standard għat-tiswija tad-defiċit. B'mod partikolari, skont it-tbassir tas-
     servizzi tal-Kummissjoni tar-rebbiegħa 2010, id-defiċit tal-amministrazzjoni pubblika ser
     jonqos b'marġni żgħir taħt il-valur ta' referenza ta' 3 % fuq is-suppożizzjoni tal-ebda tibdil fil-
     politika stabbilita diġà fl-2011. F'dan l-isfond, huwa xieraq li tippermetti lill-awtoritajiet
     Finlandiżi li jimplimentaw il-miżuri fiskali fl-2010 kif previst filwaqt li jkun żgurat li l-ksur
     ippjanat tal-valur ta' referenza ta' 3 % tal-PGD se jibqa' imrażżan u temporanju. L-awtoritajiet
     għandhom jispeċifikaw il-miżuri biex jiżguraw li l-korrezzjoni ppjanata tad-defiċit fl-2011
     tkun sostnuta.

     Żieda fis-sorveljanza skont il-PŻE, li tidher neċessarja fid-dawl tal-limitu ta’ żmien għall-
     korrezzjoni tad-defiċit eċċessiv, tkun teħtieġ sorveljanza regolari u f’waqtha tal-progress
     magħmul fl-implimentazzjoni tal-istrateġija ta’ konsolidament fiskali sabiex tiġi żgurata l-

MT                                                    4                                                      MT
 ---pagebreak---      korrezzjoni tad-defiċit eċċessiv. F'dan il-kuntest , kapitlu separat fl-aġġornament tal-2011 tal-
     Programm ta' Stabbiltà Finlandiż jista' jkun iddedikat b'mot utli lil din il-kwistjoni.

     Tqabbil tal-previżjonijiet makroekonomiċi u baġitarji ewlenin
                                                                             2007        2008       2009        2010       2011
                                             COM rebbiegħa 2010               4,9         1,2       -7,8         1,4        2,1
                    PGD reali                Min. tal-Fin. rebbiegħa
                   (bidla f’%)                        2010                    4,9         1,2        -7,8        1,1         2,1
          Differenza fil-produzzjoni         COM rebbiegħa 20101               5          4,1         -5        -4,6        -3,8
             reali u dik potenzjali          Min. tal-Fin. rebbiegħa
            (% tal-PGD potenzjali)                    2010                    n.a.       n.a.        n.a.       n.a.        n.a.
          Bilanċ tal-amministrazzjoni        COM rebbiegħa 2010               5,2        4,2         -2,2       -3,8        -2,9
                    pubblika                 Min. tal-Fin. rebbiegħa
                  (% tal-PGD)                         2010                    5,2         4,1        -2,4       -4,2        -2,2
                                             COM rebbiegħa 2010               6,7         5,6         -1        -2,6        -1,7
                Bilanċ primarju              Min. tal-Fin. rebbiegħa
                 (% tal-PGD)                          2010                    n.a.       n.a.        n.a.       n.a.        n.a.
                                             COM rebbiegħa 2010               2,6        2,1         0,3        -1,4         -1
      Bilanċ stipulat b'mod ċikliku          Min. tal-Fin. rebbiegħa
              (% tal-PGD)                             2010                    n.a.       n.a.        n.a.       n.a.        n.a.
                                             COM rebbiegħa 2010               2,6        2,1         0,4        -1,3         -1
               Bilanċ strutturali2           Min. tal-Fin. rebbiegħa
                 (% tal-PGD)                          2010                    n.a.       n.a.        n.a.       n.a.        n.a.
                                             COM rebbiegħa 2010               35,2       34,2        44         50,5        54,9
             Dejn gross tal-gvern            Min. tal-Fin. rebbiegħa
                (% tal-PGD)                           2010                    35,2       34,2         44        49,9        51,7
      Noti:
      1
          Ibbażat fuq it-tkabbir potenzjali stmat ta' 2,2 %, 2,1 %, 1,1 %, 1,0 % u 1,3 % rispettivament fil-perjodu 2007-2011.
      2
         Bilanċ aġġustat ċiklikament li jeskludi miżuri ta’ darba biss u oħrajn temporanji. Miżuri ta’ darba biss u oħrajn
      temporanji huma speċifikati bħala 0,1 % tal-PGD fl-2009 u bħala 0,2% tal-PGD fl-2010, it-tnejn ikabbru d-defiċit skont
      it-tbassir tas-servizzi tal-Kummissjoni tal-rebbiegħa 2010

      Sors:
      It-tbassir tal-Ministeru tal-Finanzi tar-rebbiegħa 2010; It-tbassiriet tas-servizzi tal-Kummissjoni għar-rebbiegħa 2010
      (COM); Il-kalkoli tas-servizzi tal-Kummissjoni.

MT                                                                   5                                                             MT
 ---pagebreak---                                                  Proposta għal

                                           DEĊIŻJONI TAL-KUNSILL

                               dwar l-eżistenza ta' defiċit eċċessiv fil-Filandja

     IL-KUNSILL TAL-UNJONI EWROPEA,

     Wara li kkunsidra t-Trattat dwar il-Funzjonament tal-Unjoni Ewropea, u b'mod partikulari l-
     Artikolu 126(6) tiegħu,

     Wara li kkunsidra l-proposta mill-Kummissjoni,

     Wara li kkunsidra l-osservazzjonijiet magħmula mill-Finlandja,

     Billi:

     (1)      Skont l-Artikolu 126 tat-Trattat dwar il-Funzjonament tal-Unjoni Ewropea (TFUE), l-
              Istati Membri għandhom jevitaw defiċits eċċessivi tal-gvern.

     (2)      Il-Patt ta’ Stabbiltà u Tkabbir huwa msejjes fuq l-għan ta’ finanzi sodi tal-gvern bħala
              mezz ta’ tisħiħ tal-kundizzjonijiet għall-istabbiltà tal-prezzijiet u għal tkabbir qawwi
              sostenibbli li jwassal għall-ħolqien tal-impjiegi.

     (3)      Il-proċedura ta’ żbilanċ eċċessiv (PŻE) skont l-Artikolu 126 tat-Trattat, kif ikkjarifikat
              mir-Regolament tal-Kunsill (KE) Nru 1467/97 dwar li titħaffef u li tiġi ċċarata l-
              implimentazzjoni tal-proċedura ta’ żbilanċ eċċessiv4 (li jagħmel parti mill-Patt ta’
              Stabbiltà u ta’ Tkabbir), jaħseb għal deċiżjoni dwar l-eżistenza ta’ żbilanċ eċċessiv. Il-
              Protokoll dwar il-proċedura ta’ żbilanċ eċċessiv anness mat-Trattat jistipula
              dispożizzjonijiet ulterjuri relatati mal-implimentazzjoni tal-PŻE. Ir-Regolament tal-
              Kunsill (KE) Nru 479/20095 jistipula definizzjonijiet u regoli dettaljati għall-
              applikazzjoni tad-dispożizzjoni ta' dan il-Protokoll.

     (4)      Ir-riforma tal-2005 tal-Patt ta’ Stabbiltà u Tkabbir fittxet li ssaħħaħ l-effikaċja u l-bażi
              ekonomika kif ukoll li tissalvagwardja s-sostenibbiltà tal-finanzi pubbliċi fuq medda
              fit-tul. Din immirat li tiżgura li b’mod partikolari, l-isfond ekonomiku u baġitarju jiġi
              kkunsidrat bis-sħiħ fl-istadji kollha tal-PŻE. B’dan il-mod, il-Patt ta’ Stabbiltà u
              Tkabbir jipprovdi l-qafas li jsostni l-politiki tal-gvern għal ritorn ta’ malajr lejn
              pożizzjonijiet baġitarji mingħajr problemi billi titqies il-qagħda ekonomika.

     4
              ĠU L 209, 2.8.1997, p. 6.
     5
              ĠU L 145, 10.6.2009, p. 1.

MT                                                     6                                                     MT
 ---pagebreak---      (5)    L-Artikolu 126(5) tat-Trattat jitlob li l-Kummissjoni tindirizza opinjoni lill-Kunsill
            jekk il-Kummissjoni tqis li jeżisti jew li jista' jinqala' defiċit eċċessiv fi Stat Membru.
            Wara li qieset ir-rapport tagħha skont l-Artikolu 126(3) u wara li qieset l-opinjoni tal-
            Kumitat Ekonomiku u Finanzjarju skont l-Artikolu 126(4), il-Kummissjoni
            kkonkludiet li jeżisti defiċit eċċessiv fil-Finlandja. Il-Kummissjoni għalhekk indirizzat
            dik l-opinjoni lill-Kunsill fir-rigward tal-Finlandja fl-[15 ta’ Ġunju 2010]6.

     (6)    L-Artikolu 126(6) tat-Trattat jiddikjara li l-Kunsill għandu jikkunsidra kull
            osservazzjoni li l-Istat Membru kkonċernat ikun jixtieq jagħmel qabel ma jiddeċiedi,
            wara valutazzjoni ġenerali, jekk jeżistix defiċit eċċessiv. Fil-każ tal-Finlandja, din il-
            valutazzjoni ġenerali twassal għall-konklużjonijiet li ġejjin.

     (7)    Skont id-dejta notifikata mill-awtoritajiet tal-Finlandja f’April 2010, id-defiċit tal-
            amministrazzjoni pubblika fil-Finlandja huwa mistenni li jilħaq l-4,1 % tal-PGD fl-
            2010, u b'hekk jaqbeż il-valur ta' referenza tat-3 % tal-PGD. Filwaqt li t-tielet baġit
            supplimentari ppreżentat mill-Ministeru tal-Finanzi lill-Parlament fl-14 ta' Mejju 2010
            juri li d-dħul fiskali fl-2010 jista' jkun ogħla milli ppjanat, dan ma biddilx uffiċjalment
            il-mira tad-defiċit. Id-defiċit ippjanat mhux qrib il-valur ta' referenza ta' 3 % tal-PGD
            iżda l-eċċess ippjanat fuq il-valur ta’ referenza jista jiġi kkwalifikat bħala eċċezzjonali
            skont it-tifsira tat-Trattat u l-Patt ta’ Stabbiltà u Tkabbir. B’mod partikolari, dan
            jirriżulta minn tnaqqis qawwi fir-ritmu ekonomiku skont it-tifsira tat-Trattat u tal-Patt
            ta’ Stabbiltà u Tkabbir. Barra minn hekk, l-eċċess ippjanat fuq il-valur ta’ referenza
            jista jitqies bħala temporanju. Skont it-tbassir tas-servizzi tal-Kummissjoni tar-
            rebbiegħa 2010, id-defiċit se jinżel taħt il-valur ta' referenza fl-2011, sostenut mill-
            irkupru ekonomiku proġettat li qed iseħħ. Il-kriterju tad-defiċit fit-Trattat mhuwiex
            sodisfatt.

     (8)    Skont id-dejta nnotifikata mill-awtoritajiet Finlandiżi f’April 2010, id-dejn gross tal-
            amministrazzjoni pubblika għadu taħt il-valur ta' referenza ta' 60 % tal-PGD, fil-livell
            ta' 49,9% tal-PGD fl-2010. It-tbassir tas-servizzi tal-Kummissjoni għar-rebbiegħa
            2010 jipproġetta li l-proporzjon tad-dejn se jkun 50,5 % tal-PGD fl-2010 u se jiżdied
            għal 54,9 % tal-PGD fl-2011, li jibqa' taħt il-valur ta' referenza ta' 60 % tal-PGD. Il-
            kriterju tad-dejn fit-Trattat huwa sodisfatt.

     (9)    Skont l-Artikolu 2(4) tar-Regolament tal-Kunsill (KE) Nru 1467/97, "fatturi rilevanti"
            jistgħu jitqiesu biss fil-passi li jwasslu għad-deċiżjoni tal-Kunsill dwar l-eżistenza ta'
            deifiċit eċċessiv b'konformità mal-Artikolu 126(6) jekk il-kundizzjoni doppja – li d-
            defiċit jibqa' qrib il-valur ta' referenza u li l-eċċess tiegħu 'il fuq mill-valur ta' referenza
            jkun temporanju - tiġi sodisfatta għal kollox. Fil-każ tal-Finlandja, din il-kundizzjoni
            doppja ma ġietx sodisfatta. Għalhekk, fatturi rilevanti oħrajn ma jitqisux fil-passi li
            jwasslu għal din id-deċiżjoni.

     ADOTTA DIN ID-DEĊIŻJONI:

                                                     Artikolu 1

     Minn valutazzjoni ġenerali jirriżulta li jeżisti żbilanċ eċċessiv fil-Finlandja.

     6
            Id-dokumenti kollha marbuta mal-PŻE għall-Finlandja jinsabu fil-websajt li ġejja:
            http://ec.europa.eu/economy_finance/sgp/deficit/countries/index_en.htm.

MT                                                        7                                                    MT
 ---pagebreak---                                                 Artikolu 2

     Din id-Deċiżjoni hija indirizzata lir-Repubblika tal-Finlandja.

     Magħmula fi Brussel,

                                                  Għall-Kunsill
                                                  Il-President
                                                  […]

MT                                                  8                  MT


Avviż Legali Importanti

|

52005PC0344

Proposta għal deċiżjoni tal-Kunsill li tawtorizza t-tqegħid fis-suq ta’ ħobż tas-segala miżjud bil-fitosteroli/fitostanoli bħala ikel ġdid jew ingredjent ġdid ta’ l-ikel taħt ir-Regolament (KE) N 258/97 tal-Parlament Ewropew u tal-Kunsill  /* KUMM/2005/0344 finali */

	[pic] | KUMMISSJONI TAL-KOMUNITAJIET EWROPEJ |Brussel 28.7.2005KUMM(2005) 344 finaliProposta għalDEĊIŻJONI TAL-KUNSILLli tawtorizza t-tqegħid fis-suq ta’ ħobż tas-segala miżjud bil-fitosteroli/fitostanoli bħala ikel ġdid jew ingredjent ġdid ta’ l-ikel taħt ir-Regolament (KE) N 258/97 tal-Parlament Ewropew u tal-Kunsill(preżentata mill-Kummissjoni)MEMORANDUM TA' SPJEGAZZJONIFil-21 ta’ Settembru 2000, il-Karl Fazer Ltd. ressqet, skond l-Artikolu 4 tar-Regolament (KE) Nru 258/97 dwar ikel ġdid u ingredjenti ta' l-ikel ġodda, talba lill-awtoritajiet kompetenti tal-Finlandja sabiex iqiegħdu ikel bil-fitosteroli miżjuda fis-suq bħala ikel ġdid jew bħala ingredjenti ta' l-ikel ġodda.Ir-rapport ta’ valutazzjoni inizjali mill-Finlandja ikkonkluda li l-fitosteroli huma tajbin għall-konsum mill-bniedem. Madankollu, l-Istati Membri l-oħra qajmu oġġezzjonijiet motivati dwar it-tqegħid tagħhom fis-suq bħala ikel ġdid jew ingredjenti ġodda. Għalhekk, kienet meħtieġa Deċiżjoni ta’ awtorizzazzjoni via l-proċedura tal-komitoloġija skond l-Artikolu 7 (1) tar-Regolament (KE) Nru 258/97.Minħabba l-oġġezzjonijiet ta’ l-Istati Membri l-Kummissjoni talbet opinjoni mill-Kumitat Xjentifiku dwar l-Ikel (SCF), li ngħatat fil-5 ta’ Marzu 2003. Fl-opinjoni tiegħu dwar l-applikazzjonijiet għall-approvazzjoni ta’ varjetà ta’ ikel arrikit bl-isteroli tal-pjanti, fosthom l-applikazzjoni ta’ Karl Fazer Ltd., l-SCF wasal għall-konklużjoni li l-addizzjoni tal-fitosteroli mhijiex ta’ periklu għas-saħħa, sakemm wieħed ma jikkunsmax iktar minn 3g kuljum.Barra minn hekk, l-SCF, fl-opinjoni tiegħu “Ħarsa ġenerali fuq l-effetti fit-tul ta’ konsum elevat ta’ fitosteroli minn ħafna għejun tad-dieta, b’mod partikolari għall-effetti fuq il- ß-carotene ” tas-26 ta’ Settembru 2002 indika li ma kienx hemm xhieda ta’ benefiċċji oħra meta wieħed jieħu iktar minn 3 g/ġurnata iżda konsum għoli jistà jwassal għal effetti mhux mixtieqa u li għalhekk ikun prudenti li l-konsum sterol tal-pjanti ma jaqbiżx it- 3 g/ġurnata.Ma’ dan l-isfond, abbozz ta’ Deċiżjoni tal-Kunsill li tawtoriżża it-tqegħid fis-suq tal-ħobż tas-segala b’fitosteroli/fitostanoli miżjuda bħala ikel ġdid jew ingredjenti ġodda ta’ l-ikel ġiet imressqa lill-Kumitat Permanenti dwar il-Katina ta’ l-Ikel u s-Saħħa ta’ l-Annimali , fit-30 ta’ April 2004, għall-vot. Sitt Stati Membri ivvutaw favur, sitt Stati Membri ivvutaw kontra u tliet Stati Membri astjenu.Il-Kumitat ma ppreżentax, bil-maġġoranza kkwalifikata, opinjoni dwar l-abbozz imressaq mill-Kummissjoni. B’konsegwenza ta’ dan, skond l-Artikolu 13 (4) b) tar-Regolament (KE) Nru 258/97 u skond l-Artikolu 5 tad-Deċiżjoni tal-Kunsill 1999/468/KE, il-Kummissjoni issa għandha tressaq proposta lill-Kunsill dwar il-miżuri li jridu jittieħdu. Il-Kunsill għandu tliet xhur biex jaġixxi b’maġġoranza kwalifikata, u biex jinforma l-Parlament Ewropew, li jista’ jikkunsidra xieraq li jieħu pożizzjoni skond l-Artikolu 8 tad-Deċiżjoni ta’ hawn fuq.Proposta għalDEĊIŻJONI TAL-KUNSILLli tawtorizza t-tqegħid fis-suq ta’ ħobż tas-segala miżjud bil-fitosteroli/fitostanoli bħala ikel ġdid jew ingredjent ġdid ta’ l-ikel taħt ir-Regolament (KE) N 258/97 tal-Parlament Ewropew u tal-KunsillIL-KUNSILL TAL-KOMUNITÀ EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament (KE) Nru 258/97 tal-Parlament Ewropew u tal-Kunsill tas-27 ta’ Jannar 1997 li jikkonċerna ikel ġdid u ingredjenti ta’ l-ikel ġodda[1], u b’mod partikolari l-Artikolu 7 ta’ dan,Wara li kkunsidra l-proposta mill-Kummissjoni,Billi:(1) Fil-21 ta’ Settembru 2000 Karl Fazer Ltd. talbet lill-awtoritajiet kompetenti tal-Finlandja biex iqiegħdu ikel miżjuda bil-fitosteroli fis-suq bħala ikel ġdid jew ingredjent ġdid ta’ l-ikel;(2) Fid-29 ta’ Jannar 2001 l-awtoritajiet kompetenti tal-Finlandja ħarġu r-rapport ta' valutazzjoni inizjali tagħhom;(3) Fir-rapport ta’ valutazzjoni inizjali tagħhom, il-korp kompetenti Finlandiż dwar il-valutazzjoni tas-sigurtà ta’ l-ikel wasal għall-konklużjoni li l-fitosteroli/fitostanoli huma tajbin għall-konsum mill-bniedem;(4) Il-Kummissjoni bagħtet ir-rapport ta’ valutazzjoni inizjali lil kull Stat Membru fit-13 ta’ Marzu 2001;(5) Fil-perjodu ta’ 60 ġurnata stipulat fl-Artikolu 6 (4) tar-Regolament, tressqu oġġezzjonijiet raġunati għall-kummerċjalizzazzjoni tal-prodotti f'konformità ma’ dik id-dispożizzjoni;(6) Il-Kumitat Xjentifiku dwar l-Ikel (SCF) fl-opinjoni tiegħu “Ħarsa ġenerali fuq l-effetti fit-tul ta’ konsum elevat ta’ fitosteroli minn ħafna għejun tad-dieta, b’mod partikolari għall-effetti fuq il- ß-carotene ” tas-26 ta’ Settembru 2002 indika li m’hemmx evidenza ta’ benefiċċji addizzjonali minn konsum ta’ iktar minn 3 g/jum u li l-konsum għoli jaf iwassal għal effetti mhux mixtieqa u li għalhekk kien ikun iktar prudenti li jiġi evitat il-konsum ta’ l-isterol tal-pjanti li hu ta’ aktar minn 3 g/jum;(7) Minbarra dan, l-SCF, fl-opinjoni tiegħu tal-5 ta’ Marzu 2003 dwar applikazzjonijiet għal approvazzjoni ta’ varjetà ta’ ikel bl-isteroli tal-pjanti miżjuda, reġa’ tenna t-tħassib tiegħu dwar l-effetti ta’ konsum kumulattiv minn firxa wiesa’ ta’ ikel bil-fitosteroli miżjuda. Madankollu, fl-istess waqt, l-SCF ikkonferma b'rigward ta' l-applikazzjoni ta’ l-Oy Karl Fazer Ab li ż-żieda tal-fitosteroli lil firxa wiesa' ta' prodotti tal-ħobż kien sigur;(8) Sabiex jindirizza dan it-tħassib dwar il-konsum kumulattiv tal-fitosteroli/fitostanoli minn prodotti differenti, l-Oy Karl Fazer Ab konsegwentement qabel li jirriduċi l-applikazzjoni oriġinali għal ħobż tas-segala(9) Ir-Regolament tal-Kummissjoni (KE) Nru 608/2004.[2] li għandu x’jaqsam ma’ l-ittikettjar ta’ ikel u ingredjenti ta’ l-ikel miżjud bil-fitosteroli, esteri tal-fitoseroli,, fitostanoli u/jew esteri tal-fitostanoli jiżgura li l-konsumatur jirċievi l-informazzjoni neċessarja sabiex jevita l-konsum eċċessiv tal-fitosteroli addizzjonali;(10) Il-Kumitat Permanenti għall-Katina Alimentari u s-Saħħa ta’ l-Annimali ma tax opinjoni favorevoli.ADOTTA DIN ID-DEĊIŻJONI:Artikolu 1Ikel u ingredjenti ta’ l-ikel kif deskritti fl-Anness 1 biż-żieda ta’ fitosteroli/fitostanoli kif speċifikati fl-Anness 2 minn hawn ’il quddiem imsejħa l-prodotti, jistgħu jitqiegħdu fis-suq fil-Komunità.Artikolu 2Il-prodotti ser jiġu ppreżentati b’tali mod li jkunu faċilment jistgħu jiġu maqsuma f’ porzjonijiet li jkun fihom jew massimu ta’ 3g (fil-każ ta’ porzjon 1 kuljum) jew massimu ta’ 1g (fil-każ ta’ 3 porzjonijiet kuljum) ta’ fitosteroli/fitostanoli miżjuda.Artikolu 3Din id-Deċiżjoni hija indirizzata lil Oy Karl Fazer Ab, Fazerintie 6, FIN-00941 Helsinki.Magħmula fi Brussell, […]Għall-KunsillIl-PresidentANNESS IProdotti msemmija fl-Artikolu 1Ħobż tas-segala li fih ≥ 50% (dqiq oħxon tas-segala, sħiħ jew il-qalba maqsuma tas-segala u laqx tas-segala); ≤ 30% qamħ; ≥ 5% ta’ zokkor miżjud iżda l-ebda xaħam miżjud.ANNESS 2Speċifikazzjonijiet ta’ fitosteroli u fitostanoli biex jiżdiedu ma’ ikel u ingredjenti ta’ l-ikelDefinizzjonijietIl-Fitosteroli u l-fitostanoli huma steroli u stanoli li huma estratti minn pjanti u li jistgħu jiġu ppreżentati bħala steroli u stanoli ħielsa jew esterifikati b’aċidu grass ta’ l-ikel.Kompożizzjoni (bi GC-FID jew metodu ekwivalenti):( 80% (- sitosterol( 15% (- sitostanol( 40% campesterol( 5% campestanol( 30% stigmasterol( 3% brassicasterol( 3% steroli/stanoli oħrajnKompożizzjoni (bi GC-FID jew metodu ekwivalenti):Il-fitosteroli u l-fitostanoli estratti minn sorsi għajr żejt veġetali tajjeb għall-ikel iridu jkunu ħielsa minn sustanzi li jikkontaminaw, l-aħjar assigurati permezz ta’ purità ta’ iktar minn 99% ta’ l-ingredjent tal-fitosterol/fitostanol.[1] ĠU L 43, ta’ l-14 ta’ Frar 1997, p. 1.[2] ĠU L 97, l-1 ta’ April 2004, p. 44


				|

		52012PC0654

			Proposta għal DEĊIŻJONI TAL-KUNSILL li tawtorizza lill-Belġju biex japplika miżura li tidderoga mill-Artikolu 285 tad-Direttiva 2006/112/KE dwar is-sistema komuni ta’ taxxa fuq il-valur miżjud /* COM/2012/0654 final - 2012/0312 (NLE) */

			   	MEMORANDUM TA' SPJEGAZZJONI
1.           IL-KUNTEST TAL-PROPOSTA
Raġunijiet għall-proposta u l-għanijiet
tagħha
Skont l-Artikolu 395(1)
tad-Direttiva 2006/112/KE tat-28 ta' Novembru 2006 dwar
is-sistema komuni ta' taxxa fuq il-valur miżjud[1]
(minn hawn 'il quddiem 'id-Direttiva dwar il-VAT'), il-Kunsill, li jaġixxi
unanimament fuq proposta mill-Kummissjoni, jista' jawtorizza lil kwalunkwe Stat
Membru biex japplika miżuri speċjali għal deroga mid-dispożizzjonijet ta' din
id-Direttiva, sabiex jissimplifika l-proċedura tal-ġbir tal-VAT jew sabiex
jipprevjeni ċerti tipi ta' evażjoni jew evitar tat-taxxa.
B'ittra rreġistrata mal-Kummissjoni
fil-21 ta' Ġunju 2012 il-Belġju talab awtorizzazzjoni biex
jintroduċi miżura biex teżenta persuni taxxabbli li d-dħul annwali tagħhom mhux
aktar minn EUR 25 000. Skont l-Artikolu 395(2) tad-Direttiva
tal-VAT, il-Kummissjoni infurmat lill-Istati Membri l-oħrajn, permezz ta' ittra
datata t-13 ta' Settembru 2012, bit-talba magħmula mil-Belġju.
Permezz ta’ ittra datata s-17 ta’ Settembru 2012, il-Kummissjoni
nnotifikat lill-Belġju li kellha l-informazzjoni kollha meħtieġa biex tqis
it-talba.
Kuntest ġenerali
Il-Kapitolu 1 tat-Titolu XII
tad-Direttiva tal-VAT jagħti l-possibbiltà lill-Istati Membri li japplikaw
skemi speċjali għall-impriżi żgħar, inkluża l-possibbiltà li jeżentaw lil
persuni taxxabbli b'inqas minn ċertu dħul annwali. Din l-eżenzjoni timplika li
persuna taxxabbli ma għandhiex għalfejn iżżomm il-VAT fuq il-provvisti tagħha
u, konsegwentement, ma tistax tnaqqas il-VAT minn fuq ix-xiri tagħha.
Skont l-Artikolu 285 tad-Direttiva
tal-VAT, l-Istati Membri li m'għamlux użu tal-Artikolu 14 tad-Direttiva
tal-Kunsill 67/228/KEE[2],
jistgħu jeżentaw persuni taxxabbli lil-livell limitu tagħhom mhuwiex iktar minn
EUR 5 000.
Fil-klima ekonomika u politika preżenti,
il-gvern Belġjan jixtieq iżid dan il-limitu għal EUR 25 000,
bil-possibbiltà li jgħollih biex jinżamm il-valur tiegħu f'termini reali.
L-introduzzjoni ta’ limitu bħal dan se tissimplifika s-sistema tal-VAT
għall-intrapriżi żgħar u tnaqqas b'mod sinifikanti l-piż fuq dawk in-negozji
eleġibbli għall-iskema billi tirrilaxxahom minn ħafna mill-obbligi tal-VAT
skont l-arranġamenti normali tal-VAT. Is-sistema tkun fakultattiva
għall-persuni taxxabbli. Skont l-awtoritajiet Belġjani, madwar 1% ta’ persuni
taxxabbli se tagħmel użu tal-iskema, b'effett minimu korrispondenti fuq
il-baġit (madwar 0.2%).
Dispożizzjonijiet eżistenti fil-qasam
tal-proposta
Fl-2004, il-Kummissjoni għamlet proposta biex
iżżid il-limitu tad-dħul annwali disponibbli għall-Istati Membri
(COM(2004) 728 finali) għall-eżenzjoni mill-VAT tal-persuni taxxabbli għal
EUR 100 000.
Konsistenza ma' politiki u għanijiet oħrajn
tal-Unjoni
Mhux applikabbli.
2.           RIŻULTATI TAL-KONSULTAZZJONIJIET
MAL-PARTIJIET INTERESSATI U TAL-VALUTAZZJONIJIET TAL-IMPATT
Konsultazzjoni mal-partijiet interessati
Mhux rilevanti
Ġbir u użu tal-għarfien espert
Ma kienx hemm bżonn ta’ għarfien espert
estern.
Valutazzjoni tal-impatt
Il-proposta għal Deċiżjoni tal-Kunsill għandha
l-għan li ddaħħal miżura ta' simplifikazzjoni li tneħħi ħafna mill-obbligi
tal-VAT għan-negozji li jaħdmu bi dħul annwali ta’ mhux aktar minn
EUR 25 000, u għalhekk għandha potenzjal għal impatt pożittiv.
Minħabba l-kamp ta’ applikazzjoni strett
tad-deroga u l-applikazzjoni limitata fiż-żmien, il-kamp ta’ applikazzjoni jkun
limitat fi kwalunkwe każ.
3.           ELEMENTI LEGALI TAL-PROPOSTA
Sommarju tal-azzjoni proposta
Awtorizzazzjoni għall-Belġju biex tintroduċi
miżura li tidderoga mid-Direttiva tal-VAT fir-rigward ta’ miżura ta’
simplifikazzjoni għan-negozji bi dħul annwali li mhux ogħla minn
EUR 25 000.
Bażi legali
L-Artikolu 395 tad-Direttiva tal-VAT.
Il-prinċipju tas-sussidjarjetà
Il-proposta taqa’ taħt il-kompetenza
esklussiva tal-Unjoni Ewropea. Għalhekk, il-prinċipju tas-sussidjarjetà ma japplikax.
Il-prinċipju tal-proporzjonalità
Il-proposta tikkonforma mal-prinċipju
tal-proporzjonalità għar-raġunijiet li ġejjin.
Id-Deċiżjoni tikkonċerna awtorizzazzjoni
mogħtija lil Stat Membru wara talba li għamel hu stess u ma tikkostitwixxi
l-ebda obbligu.
Minħabba l-kamp ta' applikazzjoni limitat
tad-deroga, il-miżura speċjali hija proporzjonata mal-għan mixtieq.
Għażla tal-istrumenti:
L-istrument propost: Deċiżjoni tal-Kunsill.
Skont l-Artikolu 395 tad-Direttiva
tal-VAT, deroga mir-regoli komuni tal-VAT hija possibbli biss
bl-awtorizzazzjoni tal-Kunsill li jkun qiegħed jaġixxi b'mod unanimu fuq
proposta mill-Kummissjoni. Barra minn hekk, Deċiżjoni tal-Kunsill hija l-aktar
strument adattat peress li tista' tiġi indirizzata lill-Istati Membri
individwali.
4.           IMPLIKAZZJONI BAĠITARJA
Il-proposta m’għandhiex implikazzjoni fuq
il-baġit tal-UE għaliex il-Belġju se jwettaq kalkolu ta’ kumpens skont
l-Artikolu 6 tar-Regolament tal-Kunsill (KEE, EURATOM) 1553/89.
5.           ELEMENTI FAKULTATTIVI
Klawżola ta’ analiżi/ta’ reviżjoni/sunset
Il-proposta tinkludi klawżola sunset.
2012/0312 (NLE)
Proposta għal
DEĊIŻJONI TAL-KUNSILL
li tawtorizza lill-Belġju biex japplika
miżura li tidderoga mill-Artikolu 285 tad-Direttiva 2006/112/KE dwar
is-sistema komuni ta’ taxxa fuq il-valur miżjud
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea,
Wara li kkunsidra d-Direttiva
tal-Kunsill 2006/112/KE tat-28 ta' Novembru 2006 dwar
is-sistema komuni ta’ taxxa fuq il-valur miżjud[3],
u b’mod partikolari l-Artikolu 395(1) tagħha,
Wara li kkunsidra l-proposta mill-Kummissjoni
Ewropea,
Billi:
(1)       F'ittra rreġistrata
mal-Kummissjoni fil-21 ta' Ġunju 2012, il-Belġju talab
awtorizzazzjoni għal miżura li tidderoga mill-Artikolu 285
tad-Direttiva 2006/112/KE sabiex jintroduċi miżura speċjali li teżenta
mit-taxxa fuq il-valur miżjud (il-VAT) persuni taxxabbli li d-dħul annwali
tagħhom mhux aktar minn EUR 25 000. Permezz ta’ dik il-miżura, dawk
il-persuni taxxabbli se jkomplu jkunu eżenti minn ċerti obbligi jew
mill-obbligi kollha fir-rigward tal-VAT imsemmija fil-Kapitoli 2 sa 6
tat-Titolu XI tad-Direttiva 2006/112/KE.
(2)       Permezz ta’ ittra datata
t-13 ta’ Settembru 2012, il-Kummissjoni infurmat lill-Istati
Membri l-oħra bit-talba magħmula mill-Belġju. Permezz ta’ ittra datata
s-17 ta’ Settembru 2012, il-Kummissjoni nnotifikat lill-Belġju
li kellha l-informazzjoni kollha meħtieġa biex tqis it-talba.
(3)       Skont l-Artikolu 285
tad-Direttiva 2006/112/KE, l-Istati Membri li m'għamlux użu
tal-Artikolu 14 tad-Direttiva tal-Kunsill 67/228/KEE[4], jistgħu jeżentaw persuni
taxxabbli li l-livell limitu ta' dħul mhuwiex iktar minn EUR 5 000.
Il-Belġju talab li dan il-limitu jiżdied għal EUR 25 000.
(4)       Limitu ogħla għall-iskema
speċjali għall-intrapriżi ż-żgħar hu miżura ta’ simplifikazzjoni għaliex jista’
jnaqqas b’mod sinifikanti l-obbligi tal-VAT tal-iżgħar negozji. Din l-iskema
hija fakoltattiva għall-persuni taxxabbli.
(5)       Fil-proposta tagħha għal
Direttiva biex tissimplifika l-obbligi tat-taxxa fuq il-valur miżjud tad-29 ta' Ottubru 2004[5], il-Kummissjoni inkludiet
dispożizzjonijiet maħsuba biex jippermettu lill-Istati Membri biex
jistabbilixxu l-limitu tad-dħul annwali għall-iskema ta' eżenzjoni mill-VAT sa
ammont massimu ta' EUR 100 000 jew l-ekwivalenti fil-valuta nazzjonali,
bil-possibbiltà li dan l-ammont ikun aġġornat kull sena. It-talba ppreżentata
mill-Belġju hi konformi ma' dik il-proposta.
(6)       Id-deroga m'għandhiex impatt
fuq ir-riżorsi proprji tal-Unjoni li jakkumulaw mill-VAT u se jkollha biss
effett żgħir fuq l-ammont globali tad-dħul mit-taxxa tal-Istat Membru miġbur
fl-istadju tal-konsum finali,
ADOTTA DIN ID-DEĊIŻJONI:
Artikolu 1
B’deroga mill-Artikolu 285
tad-Direttiva 2006/112/KE, il-Belġju hu awtorizzat li jeżenta mill-VAT
persuni taxxabbli li d-dħul annwali tagħhom ma jkunx aktar
minn EUR 25 000.
Il-Belġju jista’ jżid l-ogħla limitu sabiex
iżomm il-valur tal-eżenzjoni f’termini reali.
Artikolu 2
Din id-Deċiżjoni tapplika sad-data tad-dħul
fis-seħħ ta’ Direttiva li temenda l-ammonti tal-limiti massimi ta’ dħul annwali
li taħthom il-persuni taxxabbli jistgħu jikkwalifikaw għal eżenzjoni mill-VAT
jew sal-31 ta’ Diċembru 2015, skont liema data sseħħ l-ewwel.
Din id-Deċiżjoni għandha tidħol fis-seħħ
l-għada tal-jum tal-pubblikazzjoni tagħha f'Il-Ġurnal Uffiċjali tal-Unjoni
Ewropea.
Artikolu 3
Din id-Deċiżjoni hija indirizzata lir-Renju
tal-Belġju.
Magħmul fi Brussell,
                                                                       Għall-Kunsill
                                                                       Il-President
[1]               ĠU L 347, 11.12.2006, p.1
[2]               ĠU 71, 14.4.1967, p. 1303-1312.
[3]               ĠU L 347, 11.12.2006, p.1
[4]               ĠU 71, 14.4.1967, p. 1303-1312.
[5]               COM(2004) 728 finali.


Avviż Legali Importanti

|

52009PC0587

Proposta għal deċiżjoni tal-Kunsill dwar il-pożizzjoni li għandha tieħu l-Komunità fir-rigward tal-proposta biex tiġi emendata l-Konvenzjoni Doganali dwar it-Trasport Internazzjonali ta’ oġġetti li jaqgħu taħt il-carnets TIR (il-Konvenzjoni TIR 1975)  /* KUMM/2009/0587 finali */

	[pic] | IL-KUMMISSJONI TAL-KOMUNITAJIET EWROPEJ |Brussel 29.10.2009KUMM(2009)587 finaliProposta għalDEĊIŻJONI TAL-KUNSILLdwar il-pożizzjoni li għandha tieħu l-Komunità fir-rigward tal-proposta biex tiġi emendata l-Konvenzjoni Doganali dwar it-Trasport Internazzjonali ta’ oġġetti li jaqgħu taħt il-carnets TIR (il-Konvenzjoni TIR 1975)MEMORANDUM TA’ SPJEGAZZJONI1. IL-KUNTEST TAL-PROPOSTA1.1. Ir-raġunijiet wara l-proposta u l-għanijiet tagħhaIl-Konvenzjoni Doganali dwar it-trasport internazzjonali ta' oġġetti li jaqgħu taħt il-carnets TIR (il-Konvenzjoni TIR) tal-14 ta' Novembru 1975 ġiet approvata f’isem il-Komunità Ekonomika Ewropea permezz tar-Regolament tal-Kunsill (KEE) Nru 2112/78. Il-Konvenzjoni daħlet fis-seħħ fil-Komunità fl-20 ta’ Ġunju 1983.Il-fini tad-Deċiżjoni li ġiet proposta huwa li l-Komunità għandha tadotta l-aħħar emendi li saru fil-Konvenzjoni TIR, hekk kif ġew approvati mill-Grupp ta’ Ħidma dwar Kwistjonijiet Doganali li Jolqtu t-Trasport.1.2. Il-kuntest ġeneraliIl-Konvenzjoni TIR, li hija amministrata mill-Kummissjoni Ekonomika għall-Ewropa tan-Nazzjonijiet Uniti (UNECE) ibbażata f’Ġinevra, stabbiliet proċedura doganali ta’ tranżitu għall-moviment internazzjonali ta’ oġġetti bit-triq. Permezz tal-Konvenzjoni, prodotti li huma taħt sospensjoni tad-dwana jew tat-taxxa jistgħu jaqsmu l-konfini internazzjonali bi ftit li xejn intervent min-naħa tal-awtoritajiet doganali, hekk kif ikunu għaddejjin fi triqthom. Peress illi twassal għal tnaqqis fl-ostakoli tradizzjonali kontra l-moviment internazzjonali tal-prodotti, is-sistema tat-TIR tinkoraġġixxi l-iżvilupp tal-kummerċ internazzjonali. Peress illi twassal għal tnaqqis fid-dewmien ta' tranżitu, l-ispejjeż ta' trasport jonqsu wkoll b'mod sinifikanti. Il-vantaġġ l-aktar importanti tas-sistema huwa l-fatt li l-Konvenzjoni TIR tipprovdi, permezz tal-katina internazzjonali ta’ garanzija, aċċess relattivament sempliċi għall-garanziji meħtieġa.Il-Grupp ta’ Ħidma dwar Kwistjonijiet Doganali li Jolqtu t-Trasport, jaqbel li għandhom isiru xi modifikazzjonijiet fil-Konvenzjoni TIR. Dawn il-modifiki jikkonċernaw il-Parti I tal-Anness 9 tal-Konvenzjoni TIR. Din il-parti titratta l-proċess tal-awtorizzazzjoni għall-assoċjazzjonijiet biex joħorġu Carnets TIR u biex jaġixxu bħala garanti. Il-Grupp ta' Ħidma ddeċieda li jorganizza mill-ġdid din il-parti tal-Konvenzjoni u biex iżid xi elementi ġodda li jeżistu fil-prattika imma li qatt ma kienu definiti b'mod ċar fit-test legali. Skont il-proposta l-assoċjazzjonijiet se jkunu obbligati li jissottomettu lill-awtoritajiet kompetenti kopji veri u ċertifikati tat-test sħiħ u integrali tal-kuntratt ta' assigurazzjoni globali konkluż minnhom mal-assiguraturi globali internazzjonali. L-assoċjazzjonijiet issa jridu jinformaw lill-organizzazzjoni internazzjonali bit-talbiet għall-ħlas sottomessi lilhom mill-awtoritajiet doganali. Barra minn hekk, l-aċċess għas-sistema TIR issa se jkun miftuħ għal assoċjazzjonijiet oħra apparti dawn li jirrappreżentaw l-interessi tas-settur tat-trasport.1.3. Dispożizzjonijiet eżistenti fil-qasam tal-propostaParti I tal-Anness 9 tal-Konvenzjoni TIR.1.4. Konsistenza mal-politiki u mal-għanijiet l-oħra tal-UnjoniId-Deċiżjoni proposta hija konsistenti mal-politika komuni dwar il-kummerċ u t-trasport. Permezz tas-sistema tat-TIR, li tiffaċilta t-trasport bit-triq, diversi prodotti jistgħu jivvjaġġaw bejn 68 Parti Kontraenti b'indħil mill-inqas min-naħa tal-amministrazzjonijiet doganali u, permezz ta' katina internazzjonali ta’ garanziji, tipprovdi aċċess relattivament sempliċi għall-garanziji meħtieġa. Is-simplifikazzjonijiet miksuba permezz tal-Konvenzjoni TIR huma konformi mal-Istrateġija riveduta ta’ Liżbona.2. IL-KONSULTAZZJONI MAL-PARTIJIET INTERESSATI U L-VALUTAZZJONI TAL-IMPATT2.1. Konsultazzjoni mal-partijiet interessatiMetodi ta’ konsultazzjoni, is-setturi ewlenin fil-mira, u l-profil ġenerali tal-parteċipantiL-Unjoni Internazzjonali tat-Trasport bit-Triq (l-IRU) ġiet ikkonsultata dwar il-proposta. Il-konsultazzjonijiet saru waqt il-laqgħat u s-sessjonijiet tal-Kumitat tal-Kodiċi Doganali tal-Grupp ta’ Ħidma dwar Kwistjonijiet Doganali li Jolqtu t-Trasport.Sommarju tar-reazzjonijiet u ta' kif dawn ġew ikkunsidratiOpinjoni favorevoli.2.2. Il-ġbir u l-użu tal-għarfien espertMa kien hemm bżonn l-ebda għarfien espert estern.2.3. Il-valutazzjoni tal-impattL-emendi proposti ma jibdlux is-sostanza tal-Parti I tal-Anness 9 tal-Konvenzjoni TIR, imma jorganizzawha mill-ġdid sabiex tkun aktar faċli li tinftiehem u tiġi applikata l-proċedura ta' awtorizzazzjoni għall-assoċjazzjonijiet biex joħorġu Carnets TIR u biex jaġixxu bħala garanti. Barra minn hekk, żdiedu xi elementi ġodda. Skont l-Artikolu 1 tal-Parti I tal-Anness 9, l-aċċess għas-sistema TIR issa se jkun miftuħ għal assoċjazzjonijiet oħra apparti dawn li jirrappreżentaw l-interessi tas-settur tat-trasport. F'din il-parti tal-Anness 9 l-assoċjazzjonijiet se jkunu obbligati li jissottomettu lill-awtoritajiet kompetenti kopji veri u ċertifikati tat-test sħiħ u integrali tal-kuntratt ta' assigurazzjoni globali konkluż minnhom mal-assiguraturi globali internazzjonali. L-assoċjazzjonijiet issa jridu jinformaw lill-organizzazzjoni internazzjonali bit-talbiet għall-ħlas sottomessi lilhom mill-awtoritajiet doganali.Bl-introduzzjoni ta' dawn l-emendi l-proċedura ta' awtorizzazzjoni għall-assoċjazzjonijiet biex joħorġu Carnets TIR u biex jaġixxu bħala garanti hija deskritta aktar fil-Konvenzjoni. L-aċċess għas-sistema TIR għal assoċjazzjonijiet oħra apparti dawk li jirrappreżentaw is-settur tat-trasport hija żgurata. L-arranġamenti prattiċi li diġà qegħdin jintużaw mill-atturi ewlenin tas-sistema issa huma definiti b'mod ċar mit-test legali tal-Konvenzjoni.3. L-ELEMENTI LEGALI TAL-PROPOSTA3.1. Sommarju tal-azzjoni propostaId-Deċiżjoni proposta tistabbilixxi l-pożizzjoni li għandha tieħu l-Komunità dwar il-proposta għal emenda tal-Konvenzjoni Doganali dwar it-Trasport Internazzjonali ta’ oġġetti li jaqgħu taħt il-carnets TIR.3.2. Il-bażi legaliL-Artikoli 133 u 300 (2) it-tieni subparagrafu tat-Trattat li jistabbilixxi l-Komunità Ewropea.3.3. Il-prinċipju tas-sussidjarjetàIl-proposta hija konformi mal-prinċipju tas-sussidjarjetà. Hija tippermetti l-implimentazzjoni ta' emenda fil-ftehim internazzjonali li fih innifsu jirrispetta l-prinċipju tas-sussidjarjetà.L-emendi proposti ġew implimentati b'mod preliminari mill-Grupp ta’ Ħidma dwar Kwistjonijiet Doganali li Jolqtu t-Trasport3.4. Il-prinċipju tal-proporzjonalitàIl-proposta hija konformi mal-prinċipju ta’ proporzjonalità. Hija tippermetti l-implimentazzjoni ta' emenda fil-ftehim internazzjonali li fih innifsu jirrispetta l-prinċipju tal-proporzjonalità.3.5. L-għażla tal-istrumentiStrument propost: Deċiżjoni.Ftehimiet internazzjonali u emendi għal dawn l-arranġamenti normalment jiġu introdotti fis-sistema legali Komunitarja permezz ta’ Deċiżjoni.4. IMPLIKAZZJONI BAġITARJAIl-proposta ma għandha l-ebda effett fuq il-baġit tal-Komunità.Proposta għalDEĊIŻJONI TAL-KUNSILLdwar il-pożizzjoni li għandha tieħu l-Komunità fir-rigward tal-proposta biex tiġi emendata l-Konvenzjoni Doganali dwar it-Trasport Internazzjonali ta’ oġġetti li jaqgħu taħt il-carnets TIR (il-Konvenzjoni TIR 1975)IL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 133, flimkien mat-tieni subparagrafu tal-Artikolu 300(2) tiegħu,Billi:1.  Il-Konvenzjoni Doganali dwar it-trasport internazzjonali tal-oġġetti li jaqgħu taħt il-carnets TIR (il-Konvenzjoni TIR) tal-14 ta' Novembru 1975 ġiet approvata f’isem il-Komunità permezz tar-Regolament tal-Kunsill (KEE) Nru 2112/78 tal-25 ta’ Lulju 1978[1] u daħlet fis-seħħ fil-Komunità fl-20 ta’ Ġunju 1983[2].2.  Verżjoni konsolidata tal-Konvenzjoni TIR ġiet pubblikata bħala Anness fid-Deċiżjoni tal-Kunsill 2009/477/KE tat-28 ta' Mejju 2009[3], li skont liema l-Kummissjoni għandha tippubblika emendi futuri tal-Konvenzjoni fil-Ġurnal Uffiċjali tal-Unjoni Ewropea fejn tindika d-dħul fis-seħħ tagħhom.3.  Fi Ġunju tal-2009, il-Grupp ta’ Ħidma dwar Kwistjonijiet Doganali li Jolqtu t-Trasport iddeċieda li għandhom isiru xi modifikazzjonijiet fil-Konvenzjoni TIR. Dawn il-modifiki jirrigwardaw Parti I tal-Anness 9 għall-Konvenzjoni TIR, li titratta mal-proċess ta' awtorizzazzjoni għall-assoċjazzjonijiet biex joħorġu Carnets TIR u biex jaġixxu bħala garanti.4.  L-emendi proposti ma jibdlux is-sostanza tal-Parti I tal-Anness 9 tal-Konvenzjoni TIR, imma jorganizzawha mill-ġdid sabiex tkun aktar faċli li tinftiehem u tiġi applikata l-proċedura ta' awtorizzazzjoni għall-assoċjazzjonijiet biex joħorġu Carnets TIR u biex jaġixxu bħala garanti. Barra minn hekk, żdiedu xi elementi ġodda. Wieħed minnhom huwa aċċess għas-sistema TIR għal assoċjazzjonijiet oħra apparti dawk li jirrappreżentaw is-settur tat-trasport. Emendi oħra jirrigwardaw arranġamenti prattiċi diġà użati minn mhux preskritti mit-test legali tal-Konvenzjoni.5.  L-Istati Membri kollha wrew li huma favur il-proposta biex isiru l-emendi. L-abbozz li fassal il-Grupp ta’ Ħidma dwar Kwistjonijiet Doganali li Jolqtu t-Trasport diġà ġie diskuss fi ħdan il-Kumitat tal-Kodiċi Doganali u ġie approvat.6.  Is-sessjoni li jmiss, tal-Kumitat Ammistrattiv għal Konvenzjoni TIR ser ssir f'Settembru tal-2009, u huwa mistenni li l-Partijiet Kontrattenti kollha tal-Konvenzjoni se jkunu lesti li jadottaw formalment l-emendi proposti fil-Konvenzjoni TIR.7.  Għalhekk, għandha tiġi ddeterminata l-pożizzjoni tal-Komunità dwar l-emenda proposta,ADOTTA DIN ID-DEĊIŻJONI:Artikolu 1Il-pożizzjoni tal-Komunità fi ħdan il-Kumitat Amministrattiv għandha tiġi bbażata fuq l-abbozz tal-emenda hawn taħt mehmuża.Artikolu 2Din id-Deċiżjoni hija indirizzata lill-Istati Membri.Il-Kummissjoni għandha tippubblika l-emenda, meta tiġi adottata, fil-Ġurnal Uffiċċjali tal-Unjoni Ewropea u tindika d-data tad-dħul fis-seħħ tagħha.Magħmul fi Brussell,Għall-KunsillIl-PresidentANNESSL-Anness 9, Parti I huwa sostitwit kif ġej:"Parti IAWTORIZZAZZJONI GĦALL-ASSOĊJAZZJONIJIET BIEX JOĦORĠU CARNETS TIR U BIEX JAĠIXXU BĦALA GARANTIKUNDIZZJONIJIET U ĦTIĠIET8.  IL-KUNDIZZJONIJIET U R-REKWIżITI LI L-ASSOċJAZZJONIJIET GħANDHOM IKUNU KONFORMI MAGħHOM SABIEX IKUNU AWTORIZZATI MILL-PARTIJIET KONRAENTI LI JOħROġU CARNETS TIR U LI JAGħMLUHA BħALA GARANTI SKONT L-ARTIKOLU 6 TAL-KONVENZJONI HUMA:(a) Eżistenza bil-provi ta' għall-anqas sena bħala assoċjazzjoni stabbilita fil-Parti Kontraenti fejn tinħareġ l-awtorizzazzjoni.(b) Prova ta’ pożizzjoni finanzjarja soda u ta’ kapaċijiet organizzattivi li jippermettu lill-organizzazzjoni li tissodisfa l-obbligi tagħha skont il-Konvenzjoni.(c) Nuqqas ta’ reati serji jew ripetuti kontra l-leġiżlazzjoni Doganali jew fiskali.(d) It-twaqqif ta' ftehim bil-miktub jew ta' xi strument legali ieħor bejn l-assoċjazzjoni u l-awtoritajiet kompetenti tal-Parti Kontraenti li fih tiġi stabbilita l-aċċettazzjoni mill-assoċjazzjoni tad-dmirijiet tagħha kif stabbilit fil-paragrafu 3 ta' dan l-Artikolu.9.  Kopja ċertifikata tal-ftehim bil-miktub jew ta’ kwalunkwe strument legali ieħor msemmi fil-paragrafu 1(d) flimkien, jekk ikun meħtieġ, ma’ traduzzjoni ċċertifikata bl-Ingliż, bil-Franċiż jew bir-Russu, għandhom ikunu ddepożitati mal-Bord Eżekuttiv TIR. Il-bidliet kollha għandhom immedjatament jiġu notifikati mill-Bord Eżekuttiv TIR.10.  Id-dmirijiet tal-assoċjazzjoni huma:(i) li tikkonforma mal-obbligi stabbiliti fl-Artikolu 8 tal-Konvenzjoni;(ii) li taċċetta s-somma massima għal kull Carnet TIR li kienet iddeterminata mill-Parti Kontraenti li tista’ tkun pretiża mill-assoċjazzjoni skont l-Artikolu 8, paragrafu 3 tal-Konvenzjoni;(iii) li tivverifika kontinwament u, partikolarment, qabel ma titlob awtorizzazzjoni għal aċċess ta’ persuni għall-proċedura TIR, l-issodisfar tal-kundizzjonijiet u r-rekwiżiti minimi kif stabbiliti fil-Parti II ta’ dan l-Anness;(iv) li tipprovdi l-garanzija tagħha għar-responsabbiltajiet kollha li daħlet għalihom fil-pajjiż fejn hija stabbilita b’konnessjoni mal-operazzjonijiet koperti mill-Carnets TIR maħruġa minnha stess u mill-assoċjazzjonijiet barranin affiljati mal-istess organizzazzjoni internazzjonali li magħha hija affiljata hija stess;(v) li tkopri r-responsabbiltajiet għas-sodisfazzjon tal-awtoritajiet kompetenti tal-Parti Kontraenti fejn hija stabbilita ma’ kumpanija tal-assikurazzjoni, ma’ grupp ta’ assikuraturi jew ma’ istituzzjoni finanzjarja. Il-kuntratt(i) ta’ l-assikurazzjoni jew tal-garanzija finanzjarja għandu(hom) ikopri(u) r-responsabbiltajiet kollha tagħha b’konnessjoni mal-operazzjonijiet koperti mill-Carnets TIR maħruġa minnha stess u mill-assoċjazzjonijiet barranin affiljati mal-istess organizzazzjoni internazzjonali li magħha hija affiljata hi stess.Iż-żmien biex jinħareġ avviż għat-tmiem tal-kuntratt(i) tal-assikurazzjoni jew tal-garanzija finanzjarja m’għandux ikun inqas miż-żmien biex jinħareġ avviż għat-tmiem tal-ftehim bil-miktub jew ta’ kwalunkwe strument legali kif imsemmi fil-paragrafu 1(d). Kopja ċċertifikata tal-kuntratt(i) tal-assikurazzjoni jew finanzjarju kif ukoll il-modifikazzjonijiet sussegwenti kollha tiegħu għandhom ikunu ddepożitati mal-Bord Eżekuttiv TIR, inkluża traduzzjoni ċċertifikata, jekk ikun meħtieġ, bl-Ingliż, bil-Franċiż u bir-Russu.(vi) tipprovdi annwalment lill-Bord Eżekuttiv TIR, fl-1 ta' Marzu, bil-prezz ta' kull tip ta' Carnets TIR li toħroġ;(vii) li tippermetti lill-awtoritajiet kompetenti jivverifikaw ir-reġistrazzjonijiet u l-kontabbiltà kollha miżmuma li jkunu relatati mal-amministrazzjoni tal-proċedura TIR;(viii) li taċċetta proċedura biex it-tilwim li jinqala' minħabba użu qarrieq jew inkorrett tal-Carnets TIR jiġi solvut b'mod effiċċjenti, u kull meta possibbli mingħajr ir-rikors għall-qrati;(ix) li tkun konformi b’mod strett mad-deċiżjonijiet tal-awtoritajiet kompetenti tal-Parti Kontraenti fejn huwa stabbilit rigward ir-revoka ta' awtorizzazzjoni jew l-esklużjoni jew l-irtirar ta’ persuni skont l-Artikolu 6 u l-Artikolu 38 tal-Konvenzjoni u skont il-Parti II ta’ dan l-Anness;(x) li taqbel li timplimenta fedelment id-deċiżjonijiet kollha adottati mill-Kumitat Amministrattiv u mill-Bord Eżekuttiv TIR sakemm l-awtoritajiet kompetenti tal-Partijiet Kontraenti fejn hija stabbilita l-assoċjazzjoni jkunu aċċettawhom.11.  Meta assoċjazzjoni garanti tintalab, f'konformità mal-proċeduri stabbiliti fl-Artikolu 11, biex tħallas is-somom imsemmija fl-Artikolu 8 paragrafi 1 u 2, hija għandha, f'konformità mal-ftehim bil-miktub fin-Nota ta' Spjegazzjoni 0.6.2bis-1 għal Artikolu 6, paragrafu 2bis, tinforma l-ogranizzazzjoni internazzjoni bil-wasla tat-talba.12.  Il-Parti Kontraenti fejn hija stabbilita l-assoċjazzjoni għandha tirrevoka l-awtorizzazzjoni li toħroġ il-Carnets TIR u għandha taġixxi bħala garanti f’każ ta’ nuqqas ta’ konformità ma’ dawn il-kundizzjonijiet u r-rekwiżiti. Jekk Parti Kontraenti tiddeċiedi li tirrevoka l-awtorizzazzjoni, id-deċiżjoni ssir ineffettiva, l-aktar kmieni, tliet (3) xhur wara d-data tar-revoka.13.  L-awtorizzazzjoni ta’ assoċjazzjoni skont it-termini stabbiliti aktar ’il fuq għandha tkun mingħajr preġudizzju għar-responsabbiltajiet skont il-Konvenzjoni ta’ dik l-assoċjazzjoni.14.  Il-kundizzjonijiet u r-rekwiżiti stabbiliti hawn fuq huma mingħajr preġudizzju għall-kundizzjonijiet u għar-rekwiżiti addizzjonali li l-Partijiet Kontraenti jista’ jkollhom ix-xewqa li jippreksrivu."[1] ĠU L 252, 14.09.1978, p. 1.[2] ĠU L 31, 2.2.1983, p. 13.[3] ĠU L 165, 26.6.2009, p. 1.


Abbozz deċiżjoni tal-Kumitat Konġunt taż-ŻEE li jemenda l-Protokoll 31 għall-Ftehim tal-KEE dwar il-kooperazzjoni f' oqsma speċifiċi barra l-erba' libertajiet - Abbozz tal-pożizzjoni komuni tal-Komunità


Avviż Legali Importanti

|

52007PC0814

Proposta għal deċiżjoni tal-Kunsill li tawtorizza t-tqegħid fis-suq ta' prodotti li fihom, jew jikkonsistu minn, jew li jiġu prodotti minn qamħirrun ġenetikament modifikat MON863xNK603 (MON-ØØ863-5xMON-ØØ6Ø3-6) skond ir-Regolament (KE) Nru 1829/2003 tal-Parlament Ewropew u tal-Kunsill. (It-test Franċiż u Olandiż biss huwa awtentiku)  /* KUMM/2007/0814 finali */

	[pic] | KUMMISSJONI TAL-KOMUNITAJIET EWROPEJ |Brussel 18.12.2007KUMM(2007) 814 finaliProposta għalDEĊIŻJONI TAL-KUNSILLli tawtorizza t-tqegħid fis-suq ta' prodotti li fihom, jew jikkonsistu minn, jew li jiġu prodotti minn qamħirrun ġenetikament modifikat MON863xNK603 (MON-ØØ863-5xMON-ØØ6Ø3-6) skond ir-Regolament (KE) Nru 1829/2003 tal-Parlament Ewropew u tal-Kunsill.(It-test Franċiż u Olandiż biss huwa awtentiku)(preżentata mill-Kummissjoni)MEMORANDUM TA’ SPJEGAZZJONIIl-proposta għal Deċiżjoni tal-Kunsill mehmuża tikkonċerna ikel u għalf li jkun fihom, ikunu jikkonsistu minn, jew li jkunu prodotti minn qamħirrun modifikat ġenetikament MON863xNK603, li dwaru tressqet talba għat-tqegħid tiegħu fis-suq minn Monsanto Europe S.A. lill-awtoritajiet kompetenti tar-Renju Unit fit-22 ta' Ottubru 2004, taħt ir-Regolament (KE) Nru 1829/2003 dwar ikel u għalf modifikat ġenetikament.Il-proposta mehmuża tikkonċerna wkoll it-tqegħid fis-suq ta’ prodotti oħrajn li fihom jew jikkonsistu mill-qamħirrun MON863xNK603 għall-istess użu bħal kwalunkwe qamħirrun ieħor bl-eċċezzjoni tal-kultivazzjoni.Fil-31 ta’ Marzu 2006, l-Awtorità Ewropea għas-Sigurtà ta’ l-Ikel (‘l-EFSA’) tat opinjoni favorevoli skond l-Artikoli 6 u 18 tar-Regolament (KE) Nru 1829/2003 u kkonkludiet li mhux probabbli li t-tqegħid fis-suq tal-prodotti li fihom, li jikkonsistu minn, jew li jkunu prodotti mill-qamħirrun MON863xNK603 kif deskritt fl-applikazzjoni se jkollhom effetti negattivi fuq is-saħħa tal-bniedem jew ta’ l-annimali jew fuq l-ambjent[1].F'Ottubru 2006, l-EFSA ppubblikat kjarifiki dettaljati dwar kif il-kummenti ta' l-awtoritajiet kompetenti ta' l-Istati Membri tqiesu fl-opinjoni tagħha.Fit-13 ta’ April 2007, l-EFSA kkonfermat mill-ġdid li l-użu tal-ġene nptII bħala markatur ta’ l-għażla fil-pjanti modifikati ġenetikament ma joħloqx riskju għas-saħħa tal-bniedem jew ta’ l-annimali jew fl-ambjent.Fit-28 ta’ Ġunju 2007, wara pubblikazzjoni xjentifika rigward l-analiżi mill-ġdid ta' l-istudju tal-firien ta' 90 ġurnata tal-MON 863 u li qegħdet f'dubju s-sigurtà ta’ l-MON 863, l-EFSA kkonfermat il-valutazzjoni ta' sigurtà favorevoli tagħha mwettqa qabel dwar il-qamħirrun MON 863.F’dan l-isfond, tressaq għall-vot abbozz ta' Deċiżjoni tal-Kummissjoni li tawtorizza t-tqegħid fis-suq Komunitarju ta' prodotti li fihom, jikkonsistu minn, jew li ġew prodotti minn qamħirrun MON863xNK603 modifikat ġenetikament quddiem il-Kumitat Permanenti għall-Katina Alimentari u s-Saħħa ta' l-Annimali nhar l-10 ta’ Ottubru 2007. Il-Kumitat ma ta l-ebda opinjoni: tnax-il Stat Membru (149 vot) ivvutaw favur, ħdax-il Stat Membru (119 vot) vvutaw kontra u erba’ Stati Membri (77 vot) ma vvutawx.Għaldaqstant, skond l-Artikolu 35(2) tar-Regolament (KE) Nru 1829/2003 u bi qbil ma’ l-Artikolu 5 tad-Deċiżjoni tal-Kunsill 1999/468/KE modifikata bid-Deċiżjoni tal-Kunsill 2006/512/KE, il-Kummissjoni jeħtieġ li tressaq proposta lill-Kunsill relatata mal-miżuri li għandhom jittieħdu, u l-Kunsill ikollu tliet xhur biex jaġixxi permezz ta’ maġġoranza kwalifikata, u jinforma lill-Parlament.Proposta għalDEĊIŻJONI TAL-KUNSILLli tawtorizza t-tqegħid fis-suq ta' prodotti li fihom, jew jikkonsistu minn, jew li jiġu prodotti minn qamħirrun ġenetikament modifikat MON863xNK603 (MON-ØØ863-5xMON-ØØ6Ø3-6) skond ir-Regolament (KE) Nru 1829/2003 tal-Parlament Ewropew u tal-Kunsill.(It-test Franċiż u Olandiż biss huwa awtentiku) (Test b'rilevanza għaż-ŻEE)IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament (KE) Nru 1829/2003 tal-Parlament Ewropew u tal-Kunsill tat-22 ta’ Settembru 2003 dwar ikel u għalf modifikat ġenetikament[2], u b’mod partikolari l-Artikolu 7(3) u l-Artikolu 19(3) tiegħu,Billi:1.  Fit-22 ta' Ottubru 2004, Monsanto Europe S.A., bagħtet applikazzjoni lill-awtoritajiet kompetenti tar-Renju Unit, skond l-Artikoli 5 u 17 tar-Regolament (KE) Nru 1829/2003, biex jitqiegħdu fis-suq ikel, ingredjenti ta' l-ikel u għalf li fihom, jikkonsistu minn, jew li jiġu prodotti minn qamħirrun MON863xNK603('l-applikazzjoni').2.  L-applikazzjoni tkopri wkoll it-tqegħid fis-suq ta' prodotti oħrajn li fihom jew jkkonsistu mill-qamħirrun MON863xNK603 għall-istess użi bħal kwalunkwe qamħirrun ieħor bl-eċċezzjoni tal-kultivazzjoni. Għalhekk, skond id-dispożizzjoni ta’ l-Artikoli 5(5) u 17(5) tar-Regolament (KE) Nru 1829/2003, din tinkludi d- data u t-tagħrif meħtieġa mill-Annessi III u IV tad-Direttiva 2001/18/KE tal-Parlament Ewropew u tal-Kunsill tat-12 ta’ Marzu 2001 dwar ir-rilaxx intenzjonat fl-ambjent ta’ organiżmi modifikati ġenetikament li tirrevoka d-Direttiva tal-Kunsill 90/220/KEE[3] u tagħrif u konklużjonijiet dwar il-valutazzjoni tar-riskju mwettqa skond il-prinċipji stipulati fl-Anness II tad-Direttiva 2001/18/KE.3.  Fit-31 ta’ Marzu 2006, l-Awtorità Ewropea dwar is-Sikurezza ta' l-Ikel (‘EFSA’) tat opinjoni favorevoli skond l-Artikoli 6 u 18 tar-Regolament (KE) Nru 1829/2003 u kkonkludiet li ma kienx probabbli li t-tqegħid fis-suq tal-prodotti li fihom, jikkonsistu minn, jew huma li huma prodotti mill-qamħirrun MON863xNK603 kif deskritti fl-applikazzjoni (‘il-prodotti’) se jkollhom effetti ħżiena fuq is-saħħa tal-bniedem jew ta’ l-annimali jew fuq l-ambjent[4]. Fl-opinjoni tagħha, l-EFSA kkonkludiet li kien aċċettabbli li tintuża d- data għall-attivitajiet waħdanin bħala appoġġ għas-sikurezza tal-prodotti u kkunsidrat il-kwistjonijiet speċifiċi kollha u t-tħassib imqajjem mill-Istati Membri fil-kuntest tal-konsultazzjoni ta' l-awtoritajiet kompetenti nazzjonali stipulata fl-Artikoli 6(4) u 18(4) ta' dak ir-Regolament.4.  F’Ottubru 2006, b'talba tal-Kummissjoni, l-EFSA ppubblikat kjarifiki dettaljati fuq kif il-kummenti ta’ l-awtoritajiet kompetenti ta’ l-Istati Membri tqiesu fl-opinjoni tagħha u ppubblikat ukoll aktar tagħrif dwar l-elementi differenti meqjusa mill-Bord Xjentifiku dwar l-Organiżmi Modifikati Ġenetikament ta’ l-EFSA.5.  Fl-opinjoni tagħha, l-EFSA kkonkludiet ukoll li l-pjan ta’ superviżjoni ambjentali, li jikkonsisti fi pjan ta’ sorveljanza ġenerali, imressaq mill-applikant huwa f’konformità ma’ l-użu maħsub għall-prodotti.6.  Fil-25 ta’ Jannar 2007, wara kummenti mill-pubbliku u rapport ippubblikat mill-Organizzazzjoni Dinjija tas-Saħħa li jelenka l-kanamiċina u n-noemiċina bħala “aġenti antibatterjali importanti b'mod kruċjali għall-mediċina għall-bniedem u għall-istrateġiji tal-ġestjoni tar-riskju għall-użu mhux mill-bniedem”, il-Kummissjoni kkonsultat l-Aġenzija Ewropea għall-Mediċini (EMEA) rigward ir-rilevanza terapewtika fil-mediċina umana u veterinarja ta’ antibijotiċi li l-ġene nptII jippermetti reżistenza għalihom. Malli rċeviet it-tweġiba ta’ l-EMEA, il-Kummissjoni kkonsultat lill-EFSA rigward il-valutazzjonijiet tas-sigurtà tal-ġene nptII u tal-pjanti modifikati ġenetikament kif ukoll il-ġene nptII . Fit-13 ta’ April 2007, l-EFSA kkonfermat il-valutazzjonijiet tagħha ta’ sigurtà preċedenti tal-pjanti modifikati ġenetikament li fihom il-ġene nptII li jikkonkludu li l-preżenza tal-ġene nptII tal-pjanti modifikati ġenetikament għall-użu ta’ ikel u għalf ma joħolqux riskju għas-saħħa tal-bniedem jew ta’ l-annimali jew għall-ambjent.7.  Fil-15 ta’ Marzu 2007, wara pubblikazzjoni xjentifika rigward l-analiżi mill-ġdid ta' l-istudju tal-firien ta' 90 ġurnata ta' l-MON 863 u li qegħdet f'dubju s-sigurtà tal-qamħirrun MON 863, l-EFSA kkonfermat il-valutazzjoni tas-sigurtà favorevoli tagħha mwettqa qabel dwar il-qamħirrun MON 863. Fit-28 ta’ Ġunju 2007, l-EFSA indikat li l-pubblikazzjoni ma tqajjimx kwistjonijiet ġodda li huma rilevanti tossikoloġikament u kkonfermat il-valutazzjoni tas-sigurtà favorevoli preċedenti tagħha fuq il-qamħirrun MON 863.8.  Wara li tqiesu dawk il-kunsiderazzjonijiet, l-awtorizzazzjoni għandha tingħata għall-prodotti.9.  Għandu jiġi assenjat identifikatur uniku għal kull GMO kif stipulat fir-Regolament tal-Kummissjoni (KE) Nru 65/2004 ta’ l-14 ta’ Jannar 2004 li jistabbilixxi sistema għall-iżvilupp u l-assenjazzjoni ta’ identifikaturi uniċi għal organiżmi modifikati ġenetikament[5].10.  Fuq il-bażi ta’ l-opinjoni ta’ l-EFSA, l-ebda rekwiżiti ta' l-ittikkettjar speċifiċi għajr dawk stipulati fl-Artikolu 13(1) u 25(2) tar-Regolament (KE) Nru 1829/2003 ma jidhru meħtieġa għall-ikel, l-ingredjenti ta’ l-ikel u l-għalf li fihom, li jikkonsistu minn, jew li huma prodotti mill-qamħirrun MON863xMON810. Madankollu, sabiex ikun żgurat l-użu tal-prodotti fil-limiti ta' l-awtorizzazzjoni stipulata b’din id-Deċiżjoni, l-ittikkettjar ta' għalf li fih jew jikkonsisti minn OMĠ u prodotti għajr ikel u għalf li fih jew jikkonsisti mill-OMĠ li għalih intalbet awtorizzazzjoni għandu jkun ikkomplementat b'indikazzjoni ċara li l-prodotti meqjusa m'għandhomx jintużaw għall-kultivazzjoni.11.  Bl-istess mod, l-opinjoni ta’ l-EFSA ma tiġġustifikax l-impożizzjoni ta’ kundizzjonijiet jew restrizzjonijiet speċifiċi għat-tqegħid fis-suq u/jew kundizzjonijiet jew restrizzjonijiet speċifiċi għall-użu u l-ġarr, inklużi r-rekwiżiti ta’ superviżjoni ta’ wara t-tqegħid fis-suq, jew l-ebda kundizzjonijiet speċifiċi għall-protezzjoni ta’ ekosistemi/ambjent u/jew żoni ġeografiċi partikolari, kif stipulat fil-punt (e) ta’ l-Artikoli 6(5) u 18(5) tar-Regolament (KE) Nru 1829/2003. L-informazzjoni rilevanti kollha dwar l-awtorizzazzjoni tal-prodotti għandha tiddaħħal fir-reġistru Komunitarju ta' l-ikel u l-għalf modifikati ġenetikament, kif stipulat fir-Regolament (KE) Nru 1829/2003.12.  L-Artikolu 4(6) tar-Regolament (KE) Nru 1830/2003 tal-Parlament Ewropew u tal-Kunsill tat-22 ta’ Settembru 2003 dwar it-traċċabilità u l-ittikkettjar ta’ organiżmi modifikati ġenetikament u t-traċċabilità ta’ prodotti ta’ l-ikel u l-għalf manifatturati minn organiżmi modifikati ġenetikament u li jemenda d-Direttiva 2001/18/KE[6] jistipula l-ħtiġijiet ta’ ttikkettjar għall-prodotti li jikkonsistu minn jew li fihom il-OMĠs.13.  Din id-Deċiżjoni għandha tiġi nnotifikata permezz ta' l-Istituzzjoni ta' Ġbir u Tixrid ta' Tagħrif tal-Bijosigurtà lill-Partijiet fil-Protokoll ta’ Cartagena dwar il-Bijosigurtà għall-Konvenzjoni dwar id-Diversità Bijoloġika, skond l-Artikolu 9(1) u l-Artikolu 15(2)(c), tar-Regolament (KE) Nru 1946/2003 tal-Parlament Ewropew u tal-Kunsill tal-15 ta’ Lulju 2003 dwar il-movimenti transkonfinanti ta’ organiżmi modifikati ġenetikament[7].14.  Il-Kumitat Permanenti dwar il-Katina Alimentari u s-Saħħa ta' l-Annimali ma tatx opinjoni fi ħdan il-limitu ta’ żmien stipulat mill-President tiegħu u l-miżuri stipulati f’din id-Deċiżjoni għalhekk għandhom jiġu adottati mill-Kunsill,ADOTTA DIN ID-DEĊIŻJONI:Artikolu 1 Organiżmu modifikat ġenetikament u identifikatur unikuIl-qamħirrun ġenetikament modifikat ( Zea mays L.) MON863xNK603 prodott minn taħlita ta' qamħirrun li fiha MON-ØØ863-5 u l-eventi MON-ØØ6Ø3-6, kif speċifikat fil-punt (b) ta' l-Anness ta’ din id-Deċiżjoni hu asssenjat l-identifikatur uniku MON-ØØ863-5xMON-ØØ6Ø3-6, kif stipulat fir-Regolament (KE) Nru 65/2004.Artikolu 2 Awtorizzazzjoni u t-tqegħid fis-suqIl-prodotti li ġejjin huma awtorizzati għall-finijiet ta’ l-Artikoli 4(2) u 16(2) tar-Regolament (KE) Nru 1829/2003, skond il-kundizzjonijiet stabbiliti f’din id-Deċiżjoni:(a) ikel u ingredjenti ta' l-ikel li fihom, jikkonsistu minn, jew huma prodotti mill-qamħirrun MON-ØØ863-5xMON-ØØ6Ø3-6;(b) ikel li fih, jikkonsisti minn, jew li huwa prodott mill-qamħirrun MON-ØØ863-5xMON-ØØ6Ø3-6;(c) prodotti, barra l-ikel u l-għalf li fihom jew jikkonsistu mill-qamħirrun MON-ØØ863-5xMON-ØØ6Ø3-6 għall-istess użi bħal kwalunkwe qamħirrun ieħor għajr għall-kultivazzjoni.Artikolu 3 Ittikkettar1. Għall-finijiet tar-rekwiżiti tat-tqegħid tat-tikketti stipulati fl-Artikoli 13(1) u 25(2) tar-Regolament (KE) Nru 1829/2003 u fl-Artikolu 4(6) tar-Regolament (KE) Nru 1830/2003, l-‘isem ta’ l-organiżmu’ għandu jkun ‘qamħirrun’.2. Il-kliem 'mhux għall-kultivazzjoni' għandhom jidhru fuq it-tikketta ta' u fid-dokumenti li jakkumpanjaw il-prodotti li fihom jew jikkonsistu minn qamħirrun MON-ØØ863-5xMON-ØØ6Ø3-6 msemmija fl-Artikolu 2(b) u (c).Artikolu 4 Is-sorveljanza ta’ l-effetti ambjentali1. Id-detentur ta’ l-awtorizzazzjoni għandu jiżgura li l-pjan ta’ monitoraġġ għall-effetti ambjentali, kif speċifikat fil-punt (h) ta’ l-Anness, jiddaħħal fis-seħħ u jiġi implimentat.2. Id-detentur ta’ l-awtorizzazzjoni għandu jibgħat lill-Kummissjoni rapporti annwali dwar l-implimentazzjoni u r-riżultati ta’ l-attivitajiet imfassla fil-pjan ta’ monitoraġġ.Artikolu 5 Ir-Reġistru KomunitarjuL-informazzjoni stabbilita fl-Anness ta’ din id-Deċiżjoni għandha tiddaħħal fir-reġistru Komunitarju ta’ l-ikel u l-għalf modifikati ġenetikament, kif stipulat fl-Artikolu 28 tar-Regolament (KE) Nru 1829/2003.Artikolu 6 Id-detentur ta' l-awtorizzazzjoniId-dententur ta’ l-awtorizzazzjoni għandu jkun Monsanto Europe S.A., il-Belġju, li tirrappreżenta lil Monsanto Company, l-Istati Uniti ta' l-Amerika.Artikolu 7 ValiditàDin id-Deċiżjoni għandha tapplika għal perjodu ta’ 10 snin mid-data tan-notifika tagħha.Artikolu 8 DestinatarjuDin id-Deċiżjoni hija indirizzata lil Monsanto Europe S.A., Scheldelaan 460, Haven 627 – B 2040 Antwerp – il-Belġju.Magħmula fi Brussell,Għall-KunsillIl-PresidentANNESS(a) L-Applikant u d-Detentur ta' l-awtorizzazzjoni:Isem : Monsanto Europe S.A.Indirizz: Scheldelaan 460, Haven 627 – B 2040 Antwerp – il-BelġjuF'isem Monsanto Company - 800 N. Lindbergh Boulevard – St. Louis, Missouri 63167, l-Istati Uniti ta' l-Amerika.(b) Tismija u speċifikazzjoni tal-prodotti:(1) Ikel u ingredjenti ta' l-ikel li fihom, jikkonsistu minn, jew huma prodotti mill-qamħirrun MON-ØØ863-5xMON-ØØ6Ø3-6;(2) Għalf li fih, jikkonsisti minn, jew li huwa prodott mill-qamħirrun MON-ØØ863-5xMON-ØØ6Ø3-6;(3) Prodotti, barra l-ikel u l-għalf li fihom jew jikkonsistu mill-qamħirrun MON-ØØ863-5xMON-ØØ6Ø3-6 għall-istess użi bħal kwalunkwe qamħirrun ieħor għajr għall-kultivazzjoni.Il-qamħirrun genetikament modifikat MON-ØØ863-5xMON-ØØ6Ø3-6, kif deskritt fl-applikazzjoni, hu prodotti minn taħlitiet bejn il-qamħirrun li fih MON-ØØ863-5 u l-eventi MON-ØØ6Ø3-6 u jesprimi il-proteina CryBb1 li tagħti ħarsien kontra ċerti insetti parassiti koleopterani ( Diabrotica spp.) u l-proteina CP4 EPSPS li tagħti tolleranza għall-erbiċida glyphosate. Ġene nptII , li jagħti reżistenza kanamiċina, intuża bħala markatur selezzjonabbli fil-proċess ta’ modifikazzjoni ġenetika.(c) Ittikkettar:(1) Għall-finijiet tar-rekwiżiti tat-tqegħid tat-tikketti stipulati fl-Artikoli 13(1) u 25(2) tar-Regolament (KE) Nru 1829/2003 u fl-Artikolu 4(6) tar-Regolament (KE) Nru 1830/2003, l-‘isem ta’ l-organiżmu’ għandu jkun ‘qamħirrun’.(2) Il-kliem 'mhux għall-kultivazzjoni' għandhom jidhru fuq it-tikketta ta' u fid-dokumenti li jakkumpanjaw il-prodotti li fihom jew jikkonsistu minn qamħirrun MON-ØØ863-5xMON-ØØ6Ø3-6 msemmija fl-Artikolu 2(b) u (c).(d) Metodu ta' investigazzjoni:-  Metodi kwantitattivi fi żmien reali bbażati fuq il-PCR speċifiċi għall-eventi għall-qamħirrun ġenetikament modifikat MON-ØØ863-5 u MON-ØØ6Ø3-6 validati fuq il-qamħirrun MON-ØØ863-5xMON-ØØ6Ø3-6.-  Ivvalidat mil-laboratorju ta’ referenza Komunitarju stabbilit skond ir-Regolament (KE) Nru 1829/2003, ippubblikat f’ http://gmo-crl.jrc.it/statusofdoss.htm-  Materjal ta’ Referenza: ERM®-BF416 (għal MON-ØØ863-5) u ERM®-BF415 (għal MON-ØØ6Ø3-6) aċċessibbli permezz taċ-Ċentru Konġunt ta' Riċerka (ĊKR) tal-Kummissjoni Ewropea, l-Istitut ta' Materjali u Kejl ta' Referenza (IMKR) fihttp://www.irmm.jrc.be/html/reference_materials_catalogue/index.htm(e) Identifikatur uniku:MON-ØØ863-5xMON-ØØ6Ø3-6(f) Informazzjoni mitluba skond l-Anness II tal-Protokoll ta’ Cartagena dwar il-Bijosigurtà mal-Konvenzjoni dwar id-Diversità Bijoloġika:Clearing House tal-Bijosigurtà, Rekord ID: ara [għandu jimtela meta jiġi nnotifikat ](g) Kondizzjonijiet jew restrizzjonijiet rigward it-tqegħid fis-suq, l-użu jew il-ġarr tal-prodotti:Mhux meħtieġa.(h) Pjan ta’ superviżjoni:Il-pjan ta’ superviżjoni għall-effetti ambjentali li jikkonforma ma’ l-Anness VII tad-Direttiva 2001/18/KE[Ħolqa: pjan ippubblikat fuq l-internet](i) Rekwiżiti ta’ superviżjoni wara t-tqegħid fis-suq għall-użu ta’ l-ikel għall-konsum mill-bniedem:Mhux meħtieġa.Nota: il-ħolqiet għad-dokumenti rilevanti jista’ jkollhom bżonn jiġu emendati minn żmien għall-ieħor. Dawk il-modifiki se jkunu disponibbli għall-pubbliku permezz ta’ l-aġġornament tar-reġistru Komunitarju ta’ l-ikel u l-għalf modifikati ġenetikament.[1] http://www.efsa.europa.eu/EFSA/efsa_locale-1178620753816_1178620784791.htm[2] ĠU L 268, 18.10.2003, p 1. Ir-regolament kif emendat l-aħħar bir-Regolament tal-Kummissjoni (KE) Nru 1981/2006 (ĠU L 368, 23.12.2006, p. 99).[3] ĠU L 106, 17.4.2001, p. 1. Direttiva kif l-aħħar emendata bir-Regolament (KE) Nru. 1830/2003 (ĠU L 268, 18.10.2003, p. 24).[4] http://www.efsa.europa.eu/EFSA/efsa_locale-1178620753816_1178620784791.htm[5] ĠU L 10, 16.1.2004, p. 5.[6] ĠU L 268, 18.10.2001, p. 24.[7] ĠU L 287, 5.11.2003, p. 1.